پلوۄم
پُلوۄم چھُہ ہندوستان کہِ کشیٖرِ ہُنٛد اَکھ ضِلہٕ یُس دارالحکومت سرینگر پٮ۪ٹھ ۴٠ کلومیٹر دور چھُہ۔ پُلوۄم چھُہ سٲرۍسی دُنیاہَس منٛز کۄنٛگہٕ کِس کاشتَس خٲطرٕ مشہور۔ ۲٠٠۱ کہِ مردم شمٲری حساب چھہٕ اَمِچ کُل آبٲدی ۵.۶ لَچھ یِمَن منٛز ۳.۳ لَچھ مرد تہٕ ۲.۳ لَچھ ذَنہِ چھہٕ۔ ضِلَس چھہ زٕ بَڈھۍ کالچ(ترالہٕ تہٕ پُلوٲمِس منٛز) تہٕ اَکھ یونیورسٹی (اسلامِک یونیورسٹی اونتۍپورہٕ)۔ دۄدٕ چہِ کثیر پیداوار مۄکھہٕ چھُہ ضِلَس دۄدٕ کۄل تہِ ونان۔ یٮ۪تہِ چھُہ سالانہٕ ۱۱۸ میٹرِک ٹن کھۄتہٕ ذیادٕ دۄدھ نیران۔ یہٕ چھُہ ریاستَس منٛز کۄنگ پٲدٕ کَرن وۄل کُنی ضِلہٕ۔ مہجور، حبہ خاتون، لَلِتادِتیا چھہ اَمِچے مٮ۪ژِ ہِنٛد پٲداوار۔
This is an excerpt from the article پلوۄم from the Wikipedia free encyclopedia. A list of authors is available at Wikipedia.
pbt_Arab kas_Arab eng_Latn